Ministru kabineta noteikumu „Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (VSS–729). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – pasākums) pasākuma īstenošanas nosacījumus, tai skaitā atbalstāmās darbības un atbalstāmo darbību izmaksu pozīcijas.Ņemot vērā iepriekš minēto, ir nepieciešams veikt atbilstošus grozījumus MK 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – MK noteikumi Nr.468), tai skaitā:**1)** atbilstoši Labklājības ministrijas rosinātajiem grozījumiem MK noteikumos Nr.75 papildināt ar jaunu atbalstāmo darbību paredzot motivācijas programmu darba meklēšanai un sociālā mentora pakalpojumus bezdarbniekiem (kuri bijuši bez darba vismaz 12 mēnešus) ar invaliditāti (tai skaitā precizēt atbalstāmo darbību izmaksu pozīcijas un Nodarbinātības valsts aģentūras (turpmāk – NVA) kā finansējuma saņēmēja (turpmāk – finansējuma saņēmējs) pasākuma īstenošanas nosacījumus) (*MK noteikumu projekta 2., 3., 4., 5., 7., 9., 12. un 13.punkts*).Ilgstošo bezdarbnieku motivācijas programmas darba meklēšanai un sociālā mentora pakalpojumu mērķis ir veicināt ilgstošo bezdarbnieku iekļaušanos sabiedrībā un iekārtošanos piemērotā pastāvīgā darbā vai iesaistīšanos pašnodarbinātībā, mazinot sociālās atstumtības riskus. Ilgstošo bezdarbnieku aktivizācijas pasākumu plānošanas gaitā un sarunās ar invalīdus pārstāvošajām nevalstiskajām organizācijām (piemēram, Latvijas Nedzirdīgo savienība, nodibinājums „Apeirons”, sadarbības organizācija „Sustento” u.c.) tika konstatēts, ka bezdarbniekiem ar invaliditāti motivācijas programmu īstenošanā nepieciešama individualizēta pieeja, proti, motivācijas programmu grupas bezdarbniekiem ar invaliditāti nepieciešams komplektēt atsevišķi un motivācijas programmu īstenošanai jāpiesaista organizācijas, kurām ir pieredze saskarsmē un darbā ar personām ar invaliditāti ar dažādiem traucējumu veidiem. Ņemot vērā iepriekš minēto, MK noteikumu projekts paredz, ka motivācijas programmas bezdarbniekiem ar invaliditāti nodrošina un tās īstenotāju izvēlas atbilstoši MK noteikumiem Nr.75. Motivācijas programmas ietvaros bezdarbniekiem ar invaliditāti būs pieejami surdotulka pakalpojumi, kā arī citu speciālistu pakalpojumi, kuru atbalsts nepieciešams dalībai motivācijas programmā, ņemot vērā, ka šai mērķa grupai nepieciešama īpaša, individuālā pieeja, kas nereti prasa specifisku pieredzējušu speciālistu atbalstu (piemēram, pedagoga asistents un/vai speciālais pedagogs).Motivācijas programma un sociālā mentora pakalpojumi, kā arī surdotulka un citu speciālistu (piemēram, pedagoga asistenta un/vai speciālā pedagoga) pakalpojumi bezdarbniekiem ar invaliditāti tiks īstenoti esošā finansējuma ietvaros, pārplānojot nepieciešamo finansējumu no citām projekta aktivitātēm/atbalsta pasākumiem (ņemot vērā, ka pasākumā pakalpojumu/atbalsta pasākumu izmaksas ir zemākas par sākotnēji plānotajām, un veidojas finansējuma ietaupījumu). Atbalsta pasākumā “Motivācijas programma un sociālā mentora pakalpojumi” plānots iesaistīt indikatīvi 1 935 bezdarbniekus ar invaliditāti (indikatīvi 10% no pasākumā plānotā iesaistāmo bezdarbnieku, tostarp ilgstošo bezdarbnieku, skaita (19 345 personas)). Plānojot un balstoties uz projekta vidējām izmaksām, tai skaitā uz līdzšinējo pieredzi – vidējās izmaksas uz vienu bezdarbnieku ar invaliditāti plānotas indikatīvi 2 307 *euro* apmērā. Savukārt surdotulka pakalpojumus plānots nodrošināt indikatīvi 8 bezdarbniekiem ar invaliditāti un vidējās izmaksas uz vienu bezdarbnieku plānotas indikatīvi 1 578 *euro* apmērā;**2)** vienotai izpratnei precizēt pasākuma atbalstāmo darbību izmaksu pozīciju, nosakot, ka profesionālās piemērotības noteikšanas laikā, ir attiecināmai transporta izdevumi mērķa grupas nokļūšanai no dzīvesvietas vai finansējuma saņēmēja filiāles līdz pakalpojuma sniegšanas vietai un atpakaļ (*MK noteikumu projekta 6.punkts*); **3)** papildināt pasākuma īstenošanas nosacījumus, nosakot, ka:**3.1)** Sociālās integrācijas valsts aģentūra kā finansējuma saņēmēja sadarbības partneris (turpmāk – sadarbības partneris) profesionālo piemērotību veic atbilstoši Ministru kabineta 2017.gada 21.februāra noteikumiem Nr.94 “Kārtība, kādā persona saņem valsts finansētus profesionālās rehabilitācijas pakalpojumus un profesionālās piemērotības noteikšanas pakalpojumu”[[1]](#footnote-1), ciktāl MK noteikumi Nr.468 nenosaka citādi (*MK noteikumu projekta 11.punkts*);**3.2)** finansējuma saņēmējs nodrošina konsultācijas un motivācijas paaugstināšanas pakalpojumus bezdarbniekiem un bezdarbniekiem ar invaliditāti, kuri vienlaikus nesaņem konsultācijas un motivācijas paaugstināšanas pakalpojumus pasākuma “Dažādības veicināšana (diskriminācijas novēršana)”[[2]](#footnote-2) ietvaros (*MK noteikumu projekta 12.punkts*);**4)** veikt tehnisku precizējumu MK noteikumu Nr.468 3.1. un 3.2. apakšpunktā svītrojot iekavas “(par kuriem nav veiktas valsts sociālās apdrošināšanas obligātās iemaksas kā par darba ņēmējiem vai pašnodarbinātajiem atbilstoši likumam “Par valsts sociālo apdrošināšanu”)” (*MK noteikumu projekta 1.punkts*).Grozījumi ierosināti, lai nodrošinātu vienotu/skaidru tiesības normas interpretāciju paredzot, ka viena no pasākumā iesaistāmajām mērķa grupām ir bezdarbnieki kuri bijuši bez darba vismaz 12 mēnešus, vai bijuši bez darba vismaz 12 mēnešus un kuri vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem (tai skaitā ievērojot Bezdarbnieku un darba meklētāju atbalsta likuma 12.panta 1.daļas 1.punktu – tie nav bijuši uzskatāmi par darba ņēmējiem vai pašnodarbinātiem saskaņā ar likumu „Par valsts sociālo apdrošināšanu” ilgāk par diviem mēnešiem bez pārtraukuma);**5)** lai izvairītos no nepieciešamības izmaiņu gadījumā grozīt normatīvos aktus attiecībā uz nosacījumiem, kas ir atrunāti citos normatīvajos aktos, papildināt pasākuma īstenošanas nosacījumus ar atsauci (tai skaitā precizēt sasitošos MK noteikumu Nr.468 punktus), ka izmaksas (un to apmērus) pasākuma atbalstāmām darbībām plāno atbilstoši MK noteikumiem Nr.75 (*MK noteikumu projekta 4., 8., 9., 10. un 11.punkts*).Kopumā ierosinātie grozījumi pozitīvi ietekmēs pasākuma mērķa grupu, jo tiks sekmēta ilgstošo bezdarbnieku ar invaliditāti integrēšanās darba tirgū, tai skaitā paaugstināta to motivācija un zināšanas atbilstoši darba tirgus vajadzībām. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē finansējuma saņēmēju un sadarbības partneri, jo tas paredz precizēt pasākuma īstenošanas nosacījumus, tai skaitā atbalstāmās darbības un atbalstāmo darbību izmaksu pozīcijas.Izvērtējot ierosināto grozījumu ietekmi, tai skaitā ņemot vērā iepriekš minēto, pēc MK noteikumu spēkā stāšanās tiks ierosināts veikt attiecīgus grozījumus projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir bezdarbnieki:- kuri bijuši bez darba 12 mēnešus;- kuri bijuši bez darba vismaz 12 mēnešus un kuri vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem;- kuriem atbilstoši narkologa atzinumam ir alkohola, narkotisko vai psihotropo vielu atkarība vai kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums.MK noteikumu projekts ietekmē invalīdus (īpaši ilgstošos bezdarbniekus ar invaliditāti) kā sabiedrības grupu.Atbilstoši NVA statistikas datiem 2017.gada maija beigās bezdarbnieka statusā atradās indikatīvi 68 439 personas. No reģistrētajiem bezdarbniekiem indikatīvi 21 139 bija ilgstošie bezdarbnieki un indikatīvi 8 839 bezdarbnieki ar invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši Labklājības ministrijas rosinātajiem grozījumiem MK noteikumos Nr.75 (VSS–729).MK noteikumu projektu MK nepieciešams izskatīt vienlaikus (vai pēc) ar MK noteikumu Nr.75 grozījumiem. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 10.maija līdz 2017. gada 24.maijam aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 24.maijam) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministrs Jānis Reirs

Kudļa, 67021630

Rudolfs.Kudla@lm.gov.lv

1. Ministru kabineta 2017.gada 21.februāra noteikumi Nr.94 “Kārtība, kādā persona saņem valsts

finansētus profesionālās rehabilitācijas pakalpojumus un profesionālās piemērotības noteikšanas pakalpojumu”, <https://likumi.lv/ta/id/288897> [↑](#footnote-ref-1)
2. Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākums “Dažādību veicināšana (diskriminācijas novēršana)” [↑](#footnote-ref-2)